ยอดนักสืบจิ๋วโคนัน: ปริศนาปราการ 5 แฉก

ยอดนักสืบจิ๋วโคนัน: ปริศนาปราการ 5 แฉก (l โรมาจิ: Meitantei Konan Hyaku Man Doru no Michishirube อังกฤษ: Detective Conan: The Million-Dollar Pentagram)  เป็นยอดนักสืบจิ๋วโคนันเดอะมูฟวี่ลำดับที่ 27 กำหนดเผยแพร่ในญี่ปุ่นวันที่ 12 เมษายน พ.ศ. 2567 ภาพยนตร์เรื่องนี้ถือเป็นโปรเจกต์ครบรอบ 30 ปีการตีพิมพ์ฉบับมังงะhttps://entertainment.trueid.net/detail/praxZeZBOakm โดยได้นำตัวละครจากเรื่องไยบะ เจ้าหนูซามูไร โอกิตะ โซชิ และ นากาโมริ อาโอโกะ ตัวละครนำจากเรื่อง จอมโจรอัจฉริยะ ขึ้นเป็นตัวละครนำสมทบในโคนันฉบับภาพยนตร์ครั้งแรก และเป็นภาพยนตร์ในรอบสองทศวรรษ ที่เดินเรื่องหลักอยู่ใน จังหวัดฮกไกโด นับตั้งแต่ภาพยนตร์ ยอดนักสืบจิ๋วโคนัน: มนตราแห่งรัตติกาลสีเงิน

ภาพยนตร์เข้าฉายในโรงภาพยนตร์ญี่ปุ่นระบบ IMAX, MX4D, 4DX และ Dolby Cinema ด้วยจำนวนโรงที่เยอะที่สุดของซีรีส์ 515 โรงภาพยนตร์  ภาพยนตร์ทำลายสถิติมากมายและประสบความสำเร็จของประเทศญี่ปุ่น ทำรายได้รวมไปแล้วในญี่ปุ่นกว่า 15800 ล้านเยน โดยเป็นภาพยนตร์โคนันที่ทำเงินได้ไวที่สุด ทำให้เป็นภาพยนตร์ทำเงินสูงสุดของประเทศประจำปี 2024 

ภาพยนตร์ทำเงินสูงสุดของประเทศเป็นอันดับที่ 9 ทั้งยังเป็นยอดนักสืบจิ๋วโคนันเดอะมูฟวี่ที่ทำรายได้สูงที่สุดของซีรีส์ โดยทำรายได้ทั่วโลก 160 ล้านดอลลาร์สหรัฐ  เป็นภาพยนตร์เรื่องที่สองของผู้กำกับ นากาโอกะ ชิกะที่สามารถทำเงินสูงสุดในระดับพันล้านเยน และทำเงินสูงสุดของญี่ปุ่นของเธอ นับตั้งแต่ภาพยนตร์ ยอดนักสืบจิ๋วโคนัน: ศึกชิงอัญมณีสีคราม

ภาพยนตร์ได้รับคำวิจารณ์ในแง่บวกอย่างล้นหลามในด้านการกำกับของนากาโอกะ บทภาพยนตร์โดยทาคาฮิโระ บทบาทตัวละครโดยเฉพาะจอมโจรคิด รัน และเฮย์จิ ฉากแอ็คชั่น ความลุ้นระทึก และเปี่ยมไปด้วยอารมณ์ และดนตรีประกอบ แต่ถูกวิจารณ์ถึงคุณภาพของแอนิเมชั่นในช่วงกลางจนท้ายเรื่อง และการเล่าเรื่องที่ทะเยอทะยานของภาพยนตร์

ภาพยนตร์เข้าฉายทุกโรงภาพยนตร์ในไทย วันพฤหัสบดีที่ 8 สิงหาคม พ.ศ. 2567 ผู้จัดจำหน่ายในประเทศไทย ดรีม เอกซ์เพรส (เดกซ์) โดยจะเป็นภาพยนตร์โคนันเดอะมูฟวี่ที่เข้าฉายในไทยด้วยระบบ IMAX และ 4DX ภาพยนตร์ทำรายได้เปิดตัวในประเทศไทย 11.90 ล้านบาท สร้างสถิติใหม่ด้วยการขึ้นแท่นเป็นภาคที่เปิดตัวสุดสัปดาห์แรกสูงที่สุดตลอดกาลของประเทศ ทำรายได้ในประเทศไทยรวมทั่วประเทศ 30 ล้านบาท

 เพลงประกอบ 
 相思相愛  Sōshi Sōai (Mutual Love ความรักร่วมกัน) -  ไอโกะ ยาไน (aiko)
 หากเธออยู่ตรงนั้น (ฉบับ ปริศนาปราการ 5 แฉก ถูกตัดออก) 

 สิ่งสืบเนื่อง 
ภาพยนตร์ฉบับพิเศษนำร่องที่ใช้ในการโปรโมทร่วมคือ ยอดนักสืบจิ๋ว โคนัน VS จอมโจรคิด เป็นภาพยนตร์รวบรวมพิเศษจากซีรีส์โทรทัศน์ที่เผยแพร่ในญี่ปุ่นวันที่ 5 มกราคม พ.ศ. 2567 โดยมีเพลงประกอบภาพยนตร์คือ "Dare" ของ WANDS นอกจากนี้ ภาพยนตร์เรื่องนี้จะมีฉากพิเศษและตัวอย่างจากภาพยนตร์ที่กำหนดเผยแพร่ในเดือนเมษายนของปีถัดไปท้ายเรื่องเช่นทุกปี' 

มีประกาศท้ายภาพยนตร์ว่า ภาพยนตร์ยอดนักสืบจิ๋วโคนันลำดับที่ 28 ในปี 2025 ยอดนักสืบจิ๋วโคนัน: ปริศนาภาพติดตามรณะ จะมีตัวละครหลักเป็น โมโรฟุชิ ทาคาอากิ ยามาโตะ คันสึเกะ และ อุเอฮาระ ยูอิ แห่งกรมตำรวจนางาโนะ  และ โมริ โคโกโร่

 การส่งเสริม 
เมื่อวันที่ 30 กันยายน พ.ศ. 2566 บัญชีเอกซ์ อย่างเป็นทางการของซีรีส์ยอดนักสืบจิ๋วโคนันได้โพสต์ตัวอย่างแรกของภาพยนตร์เรื่องใหม่

เมื่อวันที่ 29 พฤศจิกายน พ.ศ. 2566 ในนิตยสาร โชเน็งซันเดย์รายสัปดาห์ ฉบับแรกของปี พ.ศ. 2567 ได้ยืนยันชื่อภาพยนตร์ว่า The Million Dollar Pentagram พร้อมโปสเตอร์ที่วาดด้วยมือของ โกโช อาโอยามะ และเรื่องย่อของภาพยนตร์แนบมาด้วย โดยวันที่เข้าฉายถูกยืนยันเป็นวันที่ 12 เมษายน พ.ศ. 2567

เมื่อวันที่ พ.ศ. 2566 ได้มีการปล่อยตัวอย่างใหม่ความยาว 60 วินาทีและโปสเตอร์ภาพที่มี โคนัน, เฮย์จิ และไคโตะ คิด ปรากฏอยู่ด้วย

เมื่อวันที่ 1 กุมภาพันธ์ พ.ศ. 2567 ได้มีการปล่อยภาพหลักของภาพยนตร์ นอกจากนี้ยังประกาศว่าจะไม่มีการฉายภาพยนตร์ล่วงหน้า แต่จะมีการจัดแฟนมีตติ้งก่อนการเข้าฉายในโรงภาพยนตร์ เพลงธีมของภาพยนตร์ได้รับการเปิดเผยว่าเป็นเพลง () ขับร้องโดย Aiko ในตัวอย่างความยาว 90 วินาทีที่ปล่อยออกมาเมื่อวันที่ 15 กุมภาพันธ์ ซึ่งนับเป็นการร่วมงานครั้งแรกของนักร้องกับภาพยนตร์ ยอดนักสืบจิ๋วโคนัน

 การตอบรับ 

 รายได้บ็อกซ์ออฟฟิศ 
ณ วันที่ 22 สิงหาคม ค.ศ. 2024 ยอดนักสืบจิ๋วโคนัน: ปริศนาปราการ 5 แฉก'' ทำรายได้ทั่วโลก 41 ล้านดอลลาร์สหรัฐ โดยมาจากประเทศจีน 35 ล้านดอลลาร์สหรัฐ ภาพยนตร์ทำรายได้ในญี่ปุ่น 15.80 พันล้านเยน (100.51 ล้านดอลลาร์สหรัฐ) กลายเป็นภาพยนตร์ญี่ปุ่นที่ทำรายได้สูงสุดประจำปี 2024

 อ้างอิง 

 แหล่งข้อมูลอื่น 
 เว็บไซต์อย่างเป็นทางการ




หมวดหมู่:ภาพยนตร์ญี่ปุ่นที่ออกฉายในปี พ.ศ. 2567
หมวดหมู่:ภาพยนตร์อนิเมะที่ออกฉายในปี พ.ศ. 2567
ปริศนาปราการ 5 แฉก
หมวดหมู่:จอมโจรคิด
หมวดหมู่:ภาพยนตร์ญี่ปุ่น
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์อนิเมะที่มีผลต่อเนื้อเรื่องหลัก
หมวดหมู่:ภาพยนตร์ที่มีฉากในฮาโกดาเตะ
หมวดหมู่:ภาพยนตร์แอนิเมชันที่มีฉากในฮาโกดาเตะ
หมวดหมู่:การพรรณนาทางวัฒนธรรมของนายทหาร